Ҡуҡый

Ҡуҡый, ҡуҡыйыҡ, һыу тауығы (, ) — сыйырсыҡтан ҙурыраҡ, һирәк оса торған бик һаҡ ҡош.

 Ҡылыҡһырлама 
Күберәк ерҙән йүгереп йөрөй. Осҡанда аяҡтарын йыймай. Ҡойроғо ҡыҫҡа ғына. Һырты ҡара һәм аҡ сыбарлы көрән, ҡорһағы һәм ҡойроҡ аҫты күкһел арҡыры һыҙыҡлы-аҡ. Түше, муйынының ике яғы аҡ төртөклө күкһел һоро. Суҡышының төбө ҡыҙыл, осо һары. Оҙон ғына аяҡтары йәшкелт, һыу тауығынан бәләкәйерәк, суҡышы ҡыҫҡараҡ, түше сыбар булыуы менән айырыла.

 Тауышы 
Тауышы киҫкен: «ҡуҡ-ҡуҡ».

 Йәшәү рәүеше 
Яр буйҙарындағы шырлыҡтарҙа йәшәй. Төрлө бөжәктәр, һирәкләп үлән орлоҡтары менән туҡлана. Күсмә ҡош. Киң генә таралған. Ояһы ерҙә. Көрән таплы һарғылт йәшел йомортҡаларының һаны 25-кә етә.
Ите өсөн аулайҙар.

Категория:Ҡоштар
Категория:Башҡортостан ҡоштары
Категория:Ҡуҡыйҙар